
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

______________________________________________________________________________

Ваљево: 17.05.2016. год.

Број:909-03-00002/2016-01

З А П И С Н И К

Са Друге седнице Савета Колубарског управног округа, одржане 17.05. 2016. године са почетком у 09.00 часова у канцеларији председника општине Мионица у Мионици.

Присутни:

1. Горан Миливојевић, начелник Колубарског управног округа,
2.   Бобан Јанковић, председник општине Мионица,
3. Ненад Стефановић, председник општине Осечина,
4. Милорад Илић, помоћник  Градоначелника Ваљева,
5. Александар Јовановић Џајић, заменик председника општине Уб, 
6. Катарина Лазић, помоћник председника општине Љиг,
7. Андрија Живковић, помоћник  председник општине Лајковац,
8. др Зорица Јоцић, руководилац школске управе Ваљево, Министарства просвете РС,
9. Драган Јанковић, шеф одсека у стручној служби, секретар Савета округа.
На  почетку седнице Савета, Горан Миливојевић, начелник округа и председавајући  поздравио је  присутне и отворио Другу седницу Савета Колубарског управног округа у 2016. години.  

Предложио је  ДНЕВНИ РЕД,  који је једногласно прихваћен, са следећим тачкама:


1.Проблеми локалних самоуправа у финансирању превоза и путовања просветних радника на посао и са посла; Известилац: др Зорица Јоцић, руководилац Школске управе Ваљево.


2.Разно.


Пре почетка рада председник општине Мионица и домаћин скупа, Бобан Јанковић, поздравио је присутне и пожелео угодан боравак у Мионици.
1.Начелник управног округа је у оквиру прве тачке дневног реда подсетио присутне да је на предходној седници Савета договорено да чланови Савета округа делегирају тачке дневног реда, што је председник општине Мионица и учинио, и предложио да се разговара о проблемима финансирања путовања на посао и са посла просветних радника у општинама. Реч је даo председнику општине Мионица Бобану Јанковићу.

 У свом излагању Бобан Јанковић је навео да трошкови превоза просветних радника на подручју општине из године у годину расту, и да полако измичу контроли, и да се мора нешто учинити да се они ставе под контролу. Због чега је то тако, тренутно не може да одговори. Навео је разне ситуације које доприносе да су трошкови путовања  на посао и са посла тако високи. 
Затим се за реч јавио Милорад Илић, помоћник Градоначелника Ваљева, који је изнео податке о трошковима Града Ваљева за наведене издатке и рекао да је у 2015.г. укупно издвојено 47.625.000 динара укупно, од чега за основно образовање 32.000.000 динара, а за средње 15.000.000 динара. Навео је да се наведени трошкови редовно исплаћују.

Андрија Живковић, помоћник председника у Лајковцу, навео је да општина Лајковац нема проблема са исплатом путовања  за просветне раднике. Како су то решили? Просветни радници долазе у своје матичне школе одакле школским превозом одлазе у истурена одељења.

У свом излагању др Зорица Јоцић, руководилац Школске управе Ваљево, истакла је да функционисање просвете регулише око 400 законских и подзаконских аката, који се односе, између осталог, и на обавезе локалних самоуправа према школама и просветним радницима. Приликом доношења закона и других аката везаних за функционисање школа, локалне самоуправе нису укључене на адекватан начин. При томе, локалне самоуправе не препознају тренутак када треба да учествују у припреми законских аката. Прописи који регулишу област финансирања путовања просветних радника на посао и са посла су решени Законом о основама система образовања и васпитања, чланом 159. и Посебним колективним уговором за запослене у основним и средњим школама и домовима ученика, чланом 5. и 6. Шта је конкретан проблем у Мионици? Одговор је да у време када су се вршила преузимања просветних раднка у својству наставника за чијим радом је у потпуности или делимично престала потреба, директорка средње школе није благовремено реаговала, јер није присуствовала заједничком састанку директора школа, представника синдиката и начелника Школске управе. Све школе имају законску обавезу да преузму технолошке вишкове, и то желе да регулишу што пре, јер касније преостају за преузимање наставници са местима боравка која су више удаљена од општине у којој је школа која врши преузимање. Зато је такав проблем и настао.

У свом обраћању, заменик председника општине Уб је истакао да њихова општина нема таквих проблема, што је потврдио и помоћних председника општине Лајковац, Андрија Живковић, за своју општину.

У наставку седнице др Зорица Јоцић је навела да у Граду Ваљеву, што се тиче финансирања појединих школа, тај однос је доста нерационалан. Тако школа која има само 139 ученика, у Драчићу, има годишњи буџет преко 12 милиона динара, а „Прва основна школа“ и ОШ „Андра Савчић“ у Ваљеву, које имају свака преко 1.000 ученика, троше готово иста финансијска средстава. Школа у Попучкама такође троши знатна средства из буџета Града Ваљева, тачније око 8 милиона динара на годишњем нивоу, а питање је за Скупштину Града Ваљева да ли је та школа уопште и потребна с обзиром на близину основних школа у Новом насељу и Дивцима. Имајући у виду наведено, закључено је да локалне самоуправе имају обавезу и могућност успостављања рационалне мреже основних школа, и то је један од кључних начина да се смање трошкови. Осим тога, начин на који локалне самоуправе могу да утичу на законодавну област финасирања својих трошкова за школе јесте да активно учествују у изради и доношењу закона и подзаконских аката преко народних представника у Скупштини Србије – Народних посланика, и то предлагањем решења приликом израде закона или улагањем амандмана на већ урађен предлог закона. На састанку је разматрана законска процедура и проблематика избора директора школа и предшколских установа. Отворено је и питање избора образовних профила за план уписа ученика у први разред средњих школа. Ове године локалне самоуправе практично и нису биле укључене у процес планирања образовних профила, а већина школа није консултовала своје локалне самоуправе. Изнесен је закључак да општине треба да се укључе у предлагање образовних профила из разлога што је интерес сваке локалне самоуправе да се повежу потребе привреде општине и кадрова који ће се школовати у средњим школама. Министарство просвете, науке и технолошког развоја сваке године од децембра почиње процес израде предлога плана уписа ученика у средње школе, а општине треба да се укључе у тај процес тако што ће доставити школама аргументовано образложене предлоге образовних профила који треба да се нађу у плану уписа. 

На крају дискусије начелник Горан Миливојевић је истакао да је тема покренута на време и предлаже да се усвоји закључак Савета округа да се у наредном периоду овом проблему системски приступи.

Предлог је једногласно прихваћен.

2.У оквиру друге тачке дневног реда, под разно,  начелник округа је образложио Предлог протокола о могућој сарадњи локалних самоуправа и „Србија воз“ –а о ближој сарадњи у превозу путника и робе железницом. Затим је говорио и о почетку примене Закона о инспекцијском надзору, који је у пуној имплементацији  од  29.04.2016.године. 

Дискусије више није било.     


Седница је завршена у 10.15 сати.

                                                                                       Записник  водио,

                                                                                       Драган Јанковић

